इस घटना के बाद से पुलिस के पास आरोपियों का कोई सुराग नहीं था. लिहाजा मामले की गंभीरता को देखते हुए हमनें जैतपुर थाने के एसएचओ संजय सिन्हा की देखरेख में विशेष टीम बनाई. टीम ने घटना वाली जगह के आसपास रहने वाले लोगों से पूछताछ शुरू की. इसी दौरान एक टीम इलाके में लगे सीसीटीवी कैमरों की फुटेज की जांच कर रही थी. कैमरे की फुटेज की जांच के दौरान ही हमारी टीम को आरोपियों का सुराग मिला. इसके बाद मुखबीर से मिली जानकारी के आधार पर आरोपियों को गिरफ्तार कर लिया गया.